[{"text_idx": "#000000", "text": "Puidu ja metsa mu\u0308u\u0308k metsau\u0308histu abil"}, {"text_idx": "#000001", "text": "Metsainventuur: Eestis kasvab segametsade osakaal ja suureneb vanametsade pindala"}, {"text_idx": "#000002", "text": "Eesti metsavarude va\u0308rsked andmed na\u0308itavad, et Eestis on metsa u\u0308le poole riigi pindalast ning kaitsealuste metsade osakaal on kasvanud 31% protsendini. 2022. aasta raiemahu eksperdihinnang on 11,4 miljonit m3, pu\u0308sides riigimetsas eelmise aasta tasemel."}, {"text_idx": "#000003", "text": "Keskkonnaagentuuri ta\u0308na avaldatud statistilise metsainventeerimise (SMI) andmete kohaselt on Eestis metsaga kaetud 51,3 protsenti pindalast. Ko\u0303ige metsarikkamad maakonnad on Hiiumaa, Valgamaa ja Ida-Virumaa, kus metsasus ulatub u\u0308le 60 protsendi ning metsavaesemad Tartumaa ja Po\u0303lvamaa."}, {"text_idx": "#000004", "text": "Eesti metsast 49 protsenti moodustavad okaspuu- ning 51 protsenti lehtpuumetsad. Keskkonnaagentuuri metsaosakonna juhataja Taivo Denksi so\u0303nul on puuliikide osakaalud ja\u0308a\u0308nud vo\u0303rreldes varasemate aastatega samaks. Viimastel aastatel on to\u0303usutrendis segapuistud ehk nende metsade osakaal, kus kasvab kolm vo\u0303i enam erinevat puuliiki. \u201eSegametsade hulga kasv annab lootust, et metsad on tulevikus tervemad \u2013 u\u0308heliigilised puistud on vastuvo\u0303tlikumad kahjuritele ja haigustele,\u201c selgitas Denks. Samuti on suurenenud vanade metsade pindala."}, {"text_idx": "#000005", "text": "Aastaga on kasvanud kaitsealuste metsade osakaal ulatudes metsainventuuri andmetel 31 protsendini. Seejuures on enim suurenenud range kaitse all oleva metsamaa osakaal, mis moodustab 18,1 protsenti. Selle na\u0308itajaga on Eesti Euroopa riikide seas kolmandal kohal pa\u0308rast Liechtensteini ja Itaaliat."}, {"text_idx": "#000006", "text": "Metsa tagavara juurdekasv oli eelmisel aastal kokku 15,6 miljonit tihumeetrit. Metsa tagavara langes 457 miljoni m3-ni, kuid tulevasteks aastateks on Taivo Denksi so\u0303nul na\u0308ha stabiliseerumise ma\u0308rke. Raiemaht kasvas 2022. aastal eksperdihinnangu alusel 10,9-lt miljonilt m3-lt 11,4ni. Raiemaht riigimetsas pu\u0308sis varasemal tasemel moodustades Eesti kogu raiemahust pea kolmandiku. Eksperdihinnang koostatakse RMK tegeliku raie ja erametsa raiedokumentide (metsateatised) ning kaugseire andmete alusel. See ta\u0308hendab, et vo\u0303rreldakse konkreetsetele aladele esitatud metsateatiste andmeid satelliidipiltidega, et na\u0308ha, kas ala on tegelikult ka raiutud."}, {"text_idx": "#000007", "text": "Statistilise metsainventuuri leiab Keskkonnaportaalist: "}, {"text_idx": "#000010", "text": "EPKK tasuta konverents \u201cMetsandusfoorum 2023\u201d ERMis"}, {"text_idx": "#000011", "text": "Tasuta veebiseminar \u201cMillal muutub metsamajandamine kasumlikuks?\u201d"}, {"text_idx": "#000012", "text": "Metsa uuendamise toetus (II voor)"}]